Shveysar - 1-mavzu: «Restoran biznesi»fanining maqsadi va vazifalari Reja

|
1-mavzu: «Restoran biznesi»fanining maqsadi va vazifalari Reja
|
bet | 31/121 | Sana | 16.12.2023 | Hajmi | 3,44 Mb. | | #120026 |
Bog'liq 1-mavzu «Restoran biznesi»fanining maqsadi va vazifalari RejaShveysar — restoran direktori tomonidan qo‘yiladi, u mehmonlarni kutib oladi, eshiklarni ochib-yopib turadi, zallarning joylanishi haqida restoranga keluvchilarga axborot beradi. Restoranning yopilishi oldidan kiruvchilarni to‘xtatadi. Mehmonlar iltimosiga ko‘ra taksi chaqirib berish ham uning vazifasiga kiradi. Restoranga kirish qismi tozaligiga qarab, oyna, eshiklarni, polni artib tozalab turadi. Restoran eshigi atrofidagi qorlarni kuraydi, tashqari ozodaligini ham nazorat qiladi. Signalizatsiya tizimini, reklamalar to‘g‘ri osilganini kuzatadi.
Shveysar o‘z ishining mutaxassisi bo‘lishi kerak. Umumiy ovqatlanish korxonalariga keluvchilarga xizmat qilish qoidalarini, restoran zallarining joylashishini yaxshi bilishi, yong‘inga qarshi vositalarning qayerda o‘rnatilganini, eng yaqin joylashgan umumiy ovqatlanish korxonalarining, militsiya, tez yordam, taksi telefonlarini yoddan bilishi shart.
Kiyim iluvchi. Restoranga kirishda ustki kiyimlarni yechadigan joy bo‘ladi. Bu yerda xizmat qiluvchi mehmonlarning ustki kiyimlarini va boshqa buyumlarini qabul qilib oladi, kiyim osilgach, osqich nomeri yozilgan jeton beradi. Kiyimlar qabul qilib oluvchi topshirilgan buyumlar uchun mas’ul hisoblanadi. Jeton qaytarilgach, topshi-rilgan buyumlar olib beriladi, kiyim qabul qiluvchi ustki kiyimni kiyishda mehmonga yordamlashadi. Kiyim tug-malari, ilgichlar uzilgan bo‘lsa, tikib beradi. Bu ishlar uchun xizmat haqi talab qilinmaydi.
Kiyim qabul qilib oluvchining eng muhim vazifasi restoranga keluvchilarning shaxsiy buyumlarini qabul qilib olish va saqlash qoidalarini bilishdir. Mijozlarning bosh kiyimlari va boshqa buyumlarini qabul qilmaslik mumkin emas. Shu o‘rinda «Mijozlarning yo‘qolgan buyumlari uchun ma’muriyat javobgar emas» degan yozuvlar qo‘yilishi ham noo‘rin.
Restoranga keluvchi mijoz garderob jetonini yo‘qotib qo‘ysa, kiyim qabul qiluvchi tegishli hujjatni rasmiylashtiradi.
Bosh ofitsiant — ofitsiantlarning hamma ishlariga rahbarlik qiladi. Shuningdek, shveysar, kiyim iluvchi, zal, tualet farroshlari, bufet xodimlari ishlari ham uning nazoratida bo‘ladi. Bosh ofitsiant zimmasiga mijozlarga xizmat qilish qoidalari xodimlar tomonidan qanday bajarilayotganini nazorat qilish, ichki tartib-intizom, shaxsiy gigiyena, bir xildagi kiyimlar kiyishga rioya qilinishi, idish-tovoqlar, stol dasturxonlari, ularga qo‘yiladigan buyumlarning taxt turishini, restoran zali mijozlar qabul qilishga tayyorligini nazorat qilish yuklatiladi.
Xorijiy turistlarni qabul qiladigan restoranlar bosh ofitsianti ularni ovqatlanish zaliga taklif qilishi, mehmonxona ichida ovqatlanishni tashkil qilishi, qabullar, banketlar o‘tkazishi mumkin. Bosh ofitsiant taom tayyorlash texnologiyasini bilishi va mehmonlarning milliy xususiyatlarini, urf-odatlarini hisobga olgan holda harakat qilishi lozim.
Kun bo‘yi bosh ofitsiant zalda bo‘ladi, ozodalik va dasturxonning yasatilishini kuzatib turadi. Restoran ochilishi oldidan bosh ofitsiant bugun qanday xizmat qilishi haqida ofitsiantlarga yo‘l-yo‘riq ko‘rsatadi, ularning xizmatga tayyorligini tekshiradi, taomnoma bilan tanishtiradi. Bosh ofitsiant mehmonlarni kutib oladi, joy tanlashda yordam beradi va xizmatni davom ettirishni ofitsiantlarga topshiradi. Ish kuni tugagandan so‘ng, zallarning tozalanishiga e’tibor beradi, ofitsiantlar tomonidan kassaga pullar to‘la topshirilishi, serviz, idish-tovoq va boshqa narsalar topshirilishi, maxsus jurnalga kelgusi navbatchilik davrida lozim bo‘lgan ishlar yozilishi ustidan nazorat qiladi.
Ofitsiantlar, kiyim iluvchilar, shveysarlar mijozlar esdan chiqarib qoldirib ketgan buyumlarini bosh ofitsiantga topshiradi, bosh ofitsiant bu haqida jurnalga yozadi va restoran direktoriga ma’lum qiladi.
Bosh ofitsiant ofitsiantlar brigadirlariga rahbarlik qiladi, ofitsiant va boshqa xodimlarning ishga chiqish grafigini tuzadi, uning bajarilishini nazorat qiladi. Zalning tegishli qismlarini ofitsiant brigadalari, zvenolariga, ma’lum miqdordagi stollarni esa xizmat qilish uchun ofitsiantlarga bo‘lib beradi. Bundan tashqari oshxona bilan zal o‘rtasida izchil aloqa bo‘lishini, ovqatlarni ko‘ngildagidek rasmiylashtirib, dasturxonlarga tortilishini nazorat qiladi. Ofitsiantlarga hisob-kitob blankalarini beradi, kassaga topshiriladigan reestrga imzo qo‘yadi.
Agar ofitsiant va zaldagi boshqa xodimlar mehnat in-tizomini buzsa yoki ishga kelganda talab qilingan qiyofada bo‘lmasa, bosh ofitsiant ularni ishdan chetlatishi mumkin. Restoran xodimlari va mijozlar orasida nizolar chiqsa, bosh ofitsiant hal qilishga harakat qiladi. Taom sifatidan norozi bo‘lib nizo chiqsa, bosh ofitsiant sifatlisiga almashtirib berishi mumkin.
Ofitsiant amalda xo‘randalarga xizmat ko‘rsatish qoida va texnik usullarini, asosiy etiket qoidalari, stol yasatishni bilishi kerak. Bundan tashqari u quyidagilarni bilishi shart:
oshxona idish-tovoqlarini, mehmonlarni kutishda zarur bo‘ladigan boshqa buyumlarni bilishi;
taomlarni, ichimliklarni navbat bilan tortish qoidalarini, taomlarga chiroyli ko‘rinish berish usullarini, spirtli ichimliklarni taomlarga moslashtirib berilishini;
banketlar, rasmiy va norasmiy qabullar uchun taomnoma tuzish qoidalarini;
lyuks va oliy toifadagi restoranlarda xorijiy mehmonlar uchun milliy va buyurtma taomlar tayyorlash, ularni bezash va mehmonlar oldiga qo‘yish;
qabul marosimlari, banketlar, tantanali kechalar va boshqa tadbirlarda ayrim mijozlarga xizmat qilishning o‘ziga xos tomonlarini bilishi;
xizmat qilish jarayonida taom va ichimliklarni ta’riflash, mijozlarga tegishli axborotlar berish;
nazorat-kassa apparatidan foydalana bilish, hisob-kitob qilishda mijozlar bilan hisoblashishni;
xizmat qilish jarayonida psixologik asoslarga va professional etika qoidalariga rioya qilish.
Ichki tartib qoidalariga binoan ofitsiantlar quyidagilarni bajarishga majbur: ishga o‘z vaqtida kelishi, ish kuni davomida xizmat qilishi, bosh ofitsiant va brigadir topshirig‘ini bajarishi, mehnat intizomiga qat’-iyan rioya qilishi, o‘z ish joyini to‘la tartibli va pokiza saqlashi, mehnat muhofazasi talablariga aniq rioya qilishi, xavfsizlik texnikasi, sanitariya va shaxsiy gigiyena qoidalariga bo‘ysunishi, elektroenergiya, anjomlar, inventar va boshqa qimmat buyumlardan ehtiyot bo‘lib, tejab-tergab foydalanish.
Hamma xodimlarning asosiy vazifasi mijozlarga yuqori darajada xizmat ko‘rsatish. Umumiy ovqatlanish k orxonalarining xizmati savdo korxonalari faoliyati natijasidir. Aholi mazali taomlar va ichimliklar bilan qancha yaxshi ta’minlansa, ular chin dildan minnatdorchilik bildirsalar — bu umumiy ovqatlanish xodimlari uchun katta mukofotdir.
Restoranlar tizimiga axborot texnologiyalarini kiritgan rahbarlar boshqarishning yuqori darajalariga erishmoqdalar. Bu usul mijozlar uchun ayniqsa, katta qulaylik tug‘diradi. Quyidagi ishlarni bajarish avtomatik tarzda amalga oshirilishi mo‘ljallanadi:
dam olayotgan turistlarning ovqatlanish grafigini ishlab chiqish;
buyurtmalar va ularning navbatchiliklarida bajarilishini hisobga olib taomnoma tuzish;
ishlab chiqarishni boshqarish;
xizmatni boshqarish;
yakka buyurtmalarni hisobga olish;
hisob-kitob ishlarini olib borish.
https://www.glassdoor.com/employers/blog/hiring-restaurant-employees/
https://www.entrepreneur.com/article/282438
|
| |